Moon je bil izrazit nasprotnik komunizma. Na podlagi verskih prepričanj, izraženih v svojem Božanskem principu, je napovedal zaton te politične doktrine leta 1978. Leta 1980 je ustanovil protikomunistično organizacijo s sedežem v New Yorku, katere namen je bilo širjenje Moonovih protikomunističnih prepričanj in podpiranje gibanj, ki so se ujemale s slednjim. Organizacija je leta 1986 izdala dokumentarec z naslovom Nikaragva je bila naš dom (Nicaragua Was Our Home) z izrazito protikomunistično noto. Leta 1982 je Moon sponzoriral film Inchon, zgodovinsko dramo o bitki pri Inchonu med korejsko vojno. Kritično in finančno film ni bil uspešen, med drugim pa je bil kritiziran tudi zaradi nepoštenega ravnanja s severnokorejsko vlado. Moon in njegova Združitvena cerkev sta znana po svojih prizadevanjih za združitev Severne in Južne Koreje. Leta 1991 se je Moon sestal s severnokorejskim predsednikom Kim Il Sungom z namenom pogovora o načinih doseganja miru na Korejskem polotoku. Leta 1994 je bil Moon kljub pomanjkanju diplomatskih odnosov med državama povabljen na pogreb severnokorejskega predsednika. Leta 2005 sta z ženo dr. Hak Ja Han Moon ustanovila (Universal Peace Federation), s katero sta želela izraziti podporo Združenim narodom in njihovim prizadevanjem. Moon je s številnimi političnimi figurami sodeloval v pogovorih o mirovnih iniciativah na Bližnjem vzhodu.